Diari Oficial de la Generalitat Valenciana


Sumari del DOGV 5110, del 08-10-2005 (2005/11076)

DECRET 139/2005, de 7 d'octubre, del Consell de la Generalitat, pel qual concedix la Distinció de la Generalitat Valenciana a determinats funcionaris dels cossos de policia local de l'Ajuntament de València i nacional de policia.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5110

Data del DOGV
:   08-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11899


Data del document
:   07-10-2005

Organisme emissor
:   Conselleria de Justícia i Administracions Públiques

Tipus de document
:   Decret

Correcció d'errades

 Descriptors 

:   * policia
    * distinció honorífica

DECRET 139/2005, de 7 d'octubre, del Consell de la Generalitat, pel qual concedix la Distinció de la Generalitat Valenciana a determinats funcionaris dels cossos de policia local de l'Ajuntament de València i nacional de policia. [2005/11854]
  
La Llei 1/2004, de 24 de maig, de la Generalitat, d'Ajuda a les Víctimes del Terrorisme, establix en el seu preàmbul que «La lluita contra el terrorisme és una labor que han de portar a terme els partits polítics amb el compromís dels ciutadans. Democràcia i violència són una contraposició, i els interessos legítims, sempre cal defensar-los en democràcia...», «Els actes terroristes perseguixen crear i instal·lar en la societat un estat de terror i d'alteració dels valors democràtics?».
  
El Decret 177/2003, de 12 de setembre, del Consell de la Generalitat, pel qual es modifica el Decret 28/1986, de 10 de març, del Consell de la Generalitat, pel qual es va crear l'Alta Distinció de la Generalitat Valenciana, i es va crear la Distinció de la Generalitat Valenciana, significa que han de ser creditors d'honorífic reconeixement els cossos i forces de seguretat de l'estat, policies autonòmics i locals i les entitats i associacions que s'han distingit en la representació de les víctimes per a pal·liar situacions personals o col·lectives.
  
D'altra banda, sembla oportú atorgar la Distinció de la Generalitat Valenciana com a reconeixement dels servicis de caràcter extraordinari que corporacions, col·lectius i persones individuals puguen prestar amb ocasió tant de les accions terroristes com en les situacions de catàstrofe que, dins del territori de la Comunitat Valenciana, puguen produir-se.
  
En este sentit, el Consell de la Generalitat vol reconèixer els funcionaris que es van distingir especialment en els servicis policials que van tenir lloc el dia 17 de febrer de 2005 a la ciutat de València, en què, com a conseqüència, es va detenir un comando de l'organització terrorista ETA, que es disposava a actuar en la nostra ciutat.
  
Així mateix, es vol ressaltar la perfecta coordinació entre les distintes forces i cossos de seguretat que hi van intervindre, la qual va permetre portar a bon fi les actuacions policials.
  
En virtut d'això, de conformitat amb el que disposa l'article 40 de la Llei de Govern Valencià, i a proposta del conseller de Justícia i Administracions Públiques, amb la deliberació prèvia del Consell de la Generalitat, en la reunió del dia 7 d'octubre de 2005,
  
DECRETE
  
Article únic
  
Concedir la Distinció de la Generalitat Valenciana als funcionaris del cos de la policia local de l'Ajuntament de València: l'oficial senyor Antonio Suárez Benavente i l'oficial senyor José Luis Escrivá Benavent; i als funcionaris del Cos Nacional de Policia: el comissari senyor Juan Vicente de Luis y Turégano, el subinspector senyor Luis Maicas Macías, el policia senyor Alejandro García Iglesias, el policia senyor Alexis del Río Sesmero; l'agent senyor Manuel Ortiz Córdoba i l'agent senyor Antonio Garrido Muñoz, de conformitat amb el que establix l'article 1.3 del Decret 177/2003, de 12 de setembre, del Consell de la Generalitat, pel qual es reconeix la distinció esmentada a les forces i cossos de seguretat de l'estat i policia autonòmica i local que s'hagen distingit en actuacions concretes en la lluita contra el terrorisme.
  
Alacant, 7 d'octubre de 2005.
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,